Casandrino

Casandrino è nu comune 'e 13.245 'e abitante d''a pruvincia 'e Napule.
Descrizzione
Sta ô cunfine 'e ll'agro aversano.
Storia
'A cità fuje funnata d' 'e rommane. Assaje culone, lasciata Romma, furmattero 'a loro casa 'int' 'a ll'agro napulitano, favurite e 'ncuraggiuate d' 'e saggie criteri 'e ll'Urbe, ca cunquistate 'e terriene 'e distribuette ê culoni cu canone e "nummi". Sti culoni, avenno a disposizzione comme propria, na certa zzona 'e terrieno, pensattero subbito 'e custruirve 'e casae, puverielle case cu 'davante no schiazzo pe se e 'a famiglia.
Etimologgía
Durante 'o feudalesimo, Casandrino avette 'o nomme 'e Casale ppe 'o aumiento d' 'e case ca se furmavano 'int' 'o terrieno ô scopo 'e metterlo a cultura. Ma è 'a suoja trasformazzione in Casandrino ca porta cu se 'e dubbie. Quacche studiose d' 'o loco crerono ca derive 'a casa Trina, terrieno cu tre case. Etimmologgìa assaje criticcable ppe chè è nu ibridismo 'e taliano e latino; se sarebbe ritto Trecase,e no Casatrina. Ate crerono Casandrino a Casa Andropon, d' 'o greco ανθρωπος, ca segnifica casa 'e ll'omo, ma pare essere 'o vvero troppo ggenerico comme nomen urbis.

Ne ppò derivà 'a Androna ca era 'o loco pubbreco addò 'e ommene se riunivano ppe 'e chiacchière, pecchè pare 'mprobabble ca 'e poche abbitante d' 'o tiempo avessero bisogno 'e nu forum addò riunirse e chiacchièerà. Sicondo 'a tradizzione pupulare 'o nomme Casandrino vene 'a casa 'e Sandrino ca duveva essere 'o primmo o uno d' 'e primme abbitante d' 'a zzona, forse nu cuntadino 'e nomme Sandro ca abbitava e fatecava accà, o forse 'o proprietario 'e chella parte 'e terrieno situata appunto addò ce sta ogge 'a città.
Pupulazzione
Pupulazzione censita

category:Comune d''a Campania
category:Comune d''a pruvincia 'e Napule